**„ROMGAZ Scholarships”**

**În atenția studenților la zi din anii III sau IV de studii la următoarele specializări: Inginerie de petrol și gaze, Inginerie geologică, Geologia resurselor petroliere și Transportul, depozitarea și distribuția hidrocarburilor şi a celor care urmează un program de studii universitare de master, specializări din domeniile Mine, Petrol și Gaze și Inginerie mecanică**

**S.N.G.N. ROMGAZ S.A.** continuă programul de burse **„ROMGAZ Scholarships”** derulat în colaborare cu **Universitatea Petrol – Gaze Ploiești.**

În cadrul programului se va acorda un număr de **6 burse (5 burse - domeniul Mine petrol și gaze și 1 bursă - domeniul Inginerie mecanică)** pe bază de **concurs de dosare și interviu.**

Pentru aceste burse, candidații trebuie să îndeplinească în mod cumulativ următoarele condiții:

* Studenți/masteranzi de cetățenie română;
* Vârsta maximă - 26 de ani;
* Sunt studenți integraliști care frecventează Universitatea Petrol – Gaze Ploiești, la categoriile „fără plată” sau „cu plată”, la zi, în anul III sau IV de studii la următoarele specializări***: Inginerie de petrol și gaze***, ***Inginerie geologică, Geologia resurselor petroliere*** și ***Transportul, depozitarea și distribuția hidrocarburilor*** (media anului anterior de studiu minim 8.00)

sau

Sunt absolvenți de învățământ superior de stat acreditat din România, specializarea **Inginerie geologică, Transportul, depozitarea și distribuția hidrocarburilor, Inginerie de petrol și gaze, Inginerie geologică și Transportul, depozitarea și distribuția hidrocarburilor** și urmează un program de ***studii universitare de master*** la următoarele specializări din ***domeniile:***

* ***Mine, Petrol și Gaze***: ***Forajul sondelor***, ***Tehnologia transportului, depozitării și distribuției hidrocarburilor***, ***Inginerie de zăcământ***;
* ***Inginerie mecanică***: ***Ingineria exploatării optimale a utilajului petrolier***, ***Ingineria Sistemelor de Transport și Depozitare a Hidrocarburilor*** și ***Managementul Riscului și Ingineria Fiabilității Utilajului Petrolier și Petrochimic.***

Media generală a celor 4 ani de studii de licență minimum 8.00 și media anului anterior de studiu minim 8.00 (pentru masteranzii din anul II).

* Nu înregistrează venituri din alte surse (de ex.: contract de muncă sau contract de colaborare), cu *excepția veniturilor din burse de excelență/de studii/de merit, burse sociale, pensii alimentare, pensii de urmaș, alocații sociale de stat.*

**Concursul de dosare se va desfășura în perioada:13 - 29 noiembrie 2023.**

Toți cei interesați sunt invitați să consulte **Regulamentul concursului** care cuprinde toate informațiile necesare privind înscrierea în concurs, documentele necesar a fi înaintate comisiei de analiză a dosarelor și de selecție a candidaților (a se vedea şi anexele la Regulament), dar şi alte detalii referitor la desfășurarea programului de burse.

Regulamentul concursului are caracter public şi este disponibil pe site-ul [www.upg-ploiesti.ro](http://www.upg-ploiesti.ro) . Informații suplimentare se pot obține şi la adresa de e-mail burse@romgaz.ro.

Succes tuturor candidaților!